
Šifra predmeta: PEF RN 308
	Naziv predmeta:   Engleski jezik u struci III

	Ciklus: I (prvi)
	Godina: III (treća)
	Semestar: V (peti)
	Broj ECTS kredita: 2

	Status: izborni
	Ukupan broj sati:  30
sedmično: 2        semestralno: 30
predavanja: 1      predavanja: 15
vježbe: 1             vježbe: 15

	Učesnici u nastavi:
	Doc. dr. Izela Habul-Šabanović

	Preduvjet za upis:
	Nema.

	Cilj (ciljevi) predmeta:
	Cilj ovog kolegija je obnavljanje i stjecanje novih znanja i vještina iz područja usmene i pisane komunikacije na engleskom jeziku, kako bi se studenti dalje osposobili za samostalnu upotrebu engleskog jezika kako na općem tako i na nivou struke iz oblasti odgoja i obrazovanja u širem smislu i razredne nastave u užem, kroz kontinuirani rad na razvijanju vokabulara, pravilnu upotrebu gramatičkih oblika i struktura, te osposobljavanje za samostalno učešće u diskusijama na teme iz oblasti pedagoške struke. Studenti će se u toku nastave dovoditi u situacije u kojima će se poticati spontano izražavanje (pismeno ili usmeno), razvijanje jezičkih vještina slušanja, čitanja, govora i pisanja, te uvježbavanje gramatičkih oblika i vokabulara kroz razumijevanje pisanih informacija, te samostalni ili vođeni rad na tekstovima kako općeg karaktera tako i onima iz uže struke, tj. iz područja odgoja i obrazovanja općenito i na nivou razredne nastave.

	Tematske jedinice:

	Kolegij je prvenstveno baziran na dvjema međusobno povezanim cjelinama: (1) daljem radu na usvajanju i razvijanju vokabulara iz općeg engleskog jezika i vezano za pedagošku struku, (2) razvijanju i usavršavanju osnovnih jezičkih vještina s ciljem osposobljavanja studenata za samostalnu usmenu i pisanu komunikaciju na engleskom jeziku. Ovaj kolegij se također fokusira na upoznavanje studenata sa osnovnim karakteristikama akademskog engleskog jezika (vokabular i gramatičke osobine). Studenti će u okviru ovog kolegija čitati različite tekstove, kako iz svakodnevnog života, kulture i civilizacije izvornih govornika tako i tekstove iz struke, iz oblasti odgoja i obrazovanja općenito i na nivou razredne nastave. Osnovni cilj je da studenti dalje unapređuju svoju sposobnost razumijevanja pisanih sadržaja, te rade na usavršavanju svog akademskog i stručnog vokabulara i gramatičke tačnosti, kako bi se dodatno osposobili za samostalno spontano i slobodno izražavanje na akademskom engleskom jeziku.
Studenti će u okviru nastave čitati i slušati tekstove općeg karaktera ili iz struke, izvoditi govorne i pismene vježbe, te proizvoditi vlastite uratke na engleskom jeziku (npr. eseje, sažetke, seminarske radove, prezentacije i sl.). Osim uvježbavanja gramatičkih oblika i vokabulara kroz razumijevanje pisanih informacija, studenti će razvijati sve jezičke vještine i dalje se osposobljavati za spontano pismeno ili usmeno izražavanje na engleskom jeziku.
U okviru realizacije tematskih jedinica predviđena je primjena savremenih digitalnih alata i obrazovnih tehnologija u učenju i podučavanju engleskog jezika u struci, uključujući alate za pretraživanje, obradu i prezentaciju stručnih informacija, kolaborativni rad i kreiranje digitalnih sadržaja. Poseban naglasak stavlja se na njihovu svrhovitu primjenu u kontekstu edukacije i razredne nastave, s ciljem razvoja digitalnih kompetencija studenata i njihove sposobnosti odgovornog, kritičkog i funkcionalnog korištenja digitalnih tehnologija u akademskom učenju i budućem profesionalnom radu.

	Ishodi učenja: 
	Studenti će moći:
· obnoviti i dalje usavršavati prethodno stečena znanja i vještine iz engleskog jezika;
· unaprijediti sposobnost usmene i pisane komunikacije na engleskom jeziku u svakodnevnim situacijama i u akademskom kontekstu;
· koristiti akademski i stručni vokabular;
· usvojiti i razviti tehniku čitanja stručne literature;
· dalje razvijati sposobnost za samostalan rad na tekstu i interpretaciju jezičkog sadržaja;
· izraziti i argumentirati svoje mišljenje o različitim temama koristeći složenije jezičke strukture, te razmjenjivati informacije na engleskom jeziku;
· pisati sažetke ili kraće tekstove na teme općeg karaktera ili obrađene teme iz struke;
· savladati vještinu kreiranja kraćih pisanih ili usmenih prezentacija na engleskom jeziku;
· naučiti kako koristiti modernu tehnologiju u funkciji učenja engleskog jezika;
· odabrati i primijeniti odgovarajuće digitalne alate za pretraživanje, obradu i prezentaciju stručnih informacija na engleskom jeziku;
· [bookmark: _GoBack]kreirati i koristiti digitalne sadržaje i resurse na engleskom jeziku, prilagođene potrebama učenja, nastave i profesionalnog konteksta edukacije i razredne nastave;
· usvojiti navike cjeloživotnog samoobrazovanja i samostalnog usvajanja i korištenja engleskog jezika.

	Metode izvođenja nastave:
	Primarna metoda poučavanja je interaktivna nastava uz aktivno učenje i angažovanost svih studenata i primjenu moderne tehnologije u nastavi engleskog jezika (multimedija i internet). Težište je na interaktivnoj komunikaciji koja se odvija na više razina, npr. interakcija nastavnika i studenata, rad u paru ili u grupi (kooperativno učenje), te učenje jezika u kontekstu, kroz određene komunikacijske situacije, s ciljem usvajanja relevantnih jezičkih vještina, tj. govora, slušanja, čitanja s razumijevanjem i pisanja. Koristit će se i metoda izravnog poučavanja (obrada novog gradiva, vođeno uvježbavanje, provjera razumijevanja i primjena stečenih znanja i vještina), metoda vođenog otkrivanja kroz razgovor i diskusiju, te samostalno učenje.

	Metode provjere znanja sa strukturom ocjene:
	Pismeni dio ispita: test, esej, prezentacija, sažetak, prevod, seminarski rad i sl.
Usmeni dio ispita: čitanje, prevod, razgovor, individualna usmena prezentacija i sl.

Vrednovanje:
Aktivnost i učešće na nastavi (diskusija, prezentacija, individualni i rad u paru ili grupi): 10%
Pismeni ispit: 40%
Završni ispit: 50%

	Literatura:

	Obavezna:
Hrasnica, N. (2003). English 3. Sarajevo: Pedagogical Academy.
McCarthy, M., O’Dell, F. (2008). Academic Vocabulary in Use. Cambridge: Cambridge University Press.
Oshima, A., Hogue, A. (2006). Writing Academic English (4th ed.). New York: Pearson Education.
Taylor, G. (2009). A Student’s Writing Guide: How to Plan and Write Successful Essays. New York: Cambridge University Press.

Napomena: 
U toku nastave će se koristiti i namjenski pripremljen dodatni materijal (kompilacija tekstova i vježbi) koji će studenti dobiti na času u printanoj formi.

Dopunska:
Bujas, Ž. (2001). Veliki englesko-hrvatski rječnik. Zagreb: Nakladni zavod Globus.
Bujas, Ž. (2001). Veliki hrvatsko-engleski rječnik. Zagreb: Nakladni zavod Globus.
Greenbaum, S. (2000). The Oxford Reference Grammmar, ed. by Weiner, E. Oxford: Oxford University Press.
Stevenson, A., Soanes, C. (2004). Concise Oxford English Dictionary. Oxford: Oxford University Press.
Walker, E., Elsworth, S. (2000). Grammar Practice (for Intermediate Students). Essex: Pearson Education Limited.




image1.png
Univerzitet u Sarajevu University of Sarajevo





image2.png




